หมักผมไว้ข้ามคืน ผสมยาแก้เหาใช้เอง รักษาต่อเนื่อง
ใช้ได้ทั้งน้ำมันมะกอก น้ำมันแร่ (mineral oil) ปิโตรเลียมเจลลี่ เนย กระทั่งมายองเนส เพราะทั้งหมดที่ว่ามาทำเหาขาดอากาศตายได้ทั้งนั้น แต่ต้องใช้เยอะพอที่จะหมักได้ทั้งหนังศีรษะ เช่น ถ้าเป็นปิโตรเลียมเจลลี่ 4 ช้อนโต๊ะก็อยู่แล้ว พอรวบรวมวัตถุดิบแล้ว ให้เลือกห้องที่จะลงมือกำจัดเหาตามขั้นตอน พยายามเลือกห้องที่ไม่ได้ปูพรม ทำความสะอาดได้ง่ายและทั่วถึงหลังเสร็จขั้นตอน ที่เหมาะๆ ก็เช่น ห้องครัว หรือห้องน้ำ ไม่ก็นอกบ้านไปเลย พอรวบรวมถุงมือ ผ้าขนหนูสะอาดๆ ถังน้ำร้อน และหมวกอาบน้ำแล้ว ก็ให้คนที่เป็นเหานั่งบนม้านั่งเตี้ยๆ ที่คุณช่วยหมักผมตามขั้นตอนได้สะดวก คนช่วยกำจัดเหาต้องสวมถุงมือแบบใช้แล้วทิ้ง ส่วนคนที่เป็นเหาให้เอาผ้าขนหนูปิดตาไว้ตอนลงน้ำมัน จะได้ไม่กระเด็นเข้าตาจนแสบ ถ้าเป็นเด็กเล็ก ไม่แนะนำให้กำจัดเหาโดยหมักผมข้ามคืน เพราะหมวกอาบน้ำอาจไปปิดหน้าเด็กจนหายใจไม่ออกได้ ทางที่ดีให้หมักตอนกลางวันที่เด็กตื่นและมีผู้ใหญ่เฝ้าจะดีกว่า เพราะน้ำมันหรือผลิตภัณฑ์ที่ใช้ต้องทั่วถึงทั้งหัว พยายามให้ซึมไปถึงหนังศีรษะให้ได้มากที่สุด รวมถึงเส้นผมทั้งหมด เสร็จแล้วคลุมผมด้วยหมวกอาบน้ำ อย่าให้หลวมเกินไป พยายามเลือกหมวกอาบน้ำที่กระชับแต่ไม่คับแน่น สุดท้ายหมักผมไว้อย่างน้อย 8 ชั่วโมง จากนั้นสระผมด้วยแชมพูตามปกติ เท่านี้ก็ล้างน้ำมันที่หมักผมไว้ได้สะอาดหมดจด ถ้าใช้อะไรที่มันเยิ้มไปหมดอย่างปิโตรเลียมเจลลี่ ให้ใช้น้ำยาล้างจานจะได้ผลที่สุด ตามด้วยสางผมด้วยหวีเสนียด (หวีซี่ถี่) เพื่อกำจัดซากเหาและไข่เหา ลองอ่านบทความวิธีการฆ่าเหาด้วยวิธีตามธรรมชาติดู ถ้าอยากรู้เทคนิคการใช้หวีเสนียด เสร็จแล้วสระผมอีกรอบ พืชบางชนิดมีน้ำมันใช้ฆ่าเหาและไข่เหาได้ เช่น ทีทรีออยล์, น้ำมันเทียนสัตตบุษย์ (anise oil) และน้ำมันกระดังงา (ylang ylang oil) ส่วนวัตถุดิบอื่นๆ ก็ทำให้เหาขาดอากาศตาย โดยใช้แล้วเอาหมวกคลุมผม ส่วนผสมที่ว่าก็เช่น มายองเนส น้ำมันมะกอก ปิโตรเลียมเจลลี่ และเนย ที่หลายคนนิยมใช้วิธีทางเลือกแทนการซื้อยากินเอง ก็เพราะถูกกว่าและไม่ต้องกังวลเรื่องสารเคมีหรือสารพิษตกค้าง ให้ผสมทีทรีออยล์ 1 ช้อนชา น้ำมันยูคาลิปตัส 1 ช้อนชา กับ hair tonic บำรุงผม 2 ช้อนโต๊ะเข้าด้วยกัน เสร็จแล้วชะโลมที่หนังศีรษะของเด็กที่เป็นเหา แล้วทิ้งไว้ข้ามคืน เช้ามาให้ล้างออก จากนั้นลงครีมนวดสีขาวเพื่อเริ่มขั้นตอนกำจัดเหา เลือกบริเวณที่สว่างๆ เห็นชัดเจน แล้วใช้หวีเสนียด (หวีซี่ถี่) สางเอาซากเหาและไข่เหาออกมาจากเส้นผมของเด็ก ถ้าวิธีนี้หรือวิธีอื่นในบทความนี้ใช้แล้วได้ผล รับรองเหาตายสนิทหมดหัวในไม่เกิน 20 นาที ให้ผสมน้ำมันมะกอก 2 ออนซ์ (4 ช้อนโต๊ะ) กับน้ำมันหอมระเหย 15 - 20 หยด จากนั้นเอาสำลีก้อนชุบ แล้วชโลมน้ำมันที่หนังศีรษะของคนที่เป็นเหา ถูให้ทั่วๆ (อย่างเบามือ) ให้ซึมเข้าหนังศีรษะ เสร็จแล้วทิ้งไว้อย่างน้อย 12 ชั่วโมง พอเช้ามา ก็สางผมแล้วสระตามปกติได้เลย น้ำมันหอมระเหยที่แนะนำก็เช่น  ทีทรีออยล์ น้ำมันลาเวนเดอร์ น้ำมันเปปเปอร์มินต์ น้ำมันยูคาลิปตัส น้ำมันไทม์แดง (Red thyme) น้ำมันจันทน์เทศ น้ำมันกานพลู ถึงจะหมักผมข้ามคืนแล้ว ก็ยังต้องสางผม (ของคุณเองหรือคนอื่นที่เป็นเหา) ทุกคืนก่อนนอน เป็นเวลา 3 อาทิตย์ด้วยกัน เพื่อให้แน่ใจว่าไม่หลงเหลือเหาเก่า และไม่มีเหาใหม่เพิ่มเติม อย่างที่บอกว่าให้ใช้หวีเสนียด หรือหวีสำหรับสางเหาโดยเฉพาะ โดยจะเป็นหวีโลหะซี่ยาวและถี่ อย่าใช้หวีพลาสติกหรือหวีที่แถมมากับแชมพูขจัดเหา ถึงดีแค่ไหน แต่ก็ไม่มีผลิตภัณฑ์ไหนที่กำจัดไข่เหาได้ครบถ้วนบริบูรณ์ เวลาใช้ยากำจัดเหา จะฆ่าได้เฉพาะเหาที่โตเต็มวัยแล้ว แต่ไข่เหาจะฟักตามทีหลัง ทำให้อาจมีเหาชุดใหม่เกิดมาหลังกำจัดเหาครั้งแรก เพราะงั้นภายใน 7 - 10 วันนี้ ถึงยังต้องกำจัดเหาซ้ำตามขั้นตอนต่างๆ ที่ได้ทำมา จะได้แน่ใจว่ากำจัดเหาเกิดใหม่และเหาโตเต็มวัยไปจนหมดสิ้น สางผมแยกออกเป็นช่อเล็กๆ แล้วสำรวจหาไข่เหาในผมแต่ละช่อ พยายามมองหาทั้งเหาเป็นๆ และซากเหา ถ้ายังเจอเหาหลังกำจัดครั้งที่ 2 ไปแล้ว ลองใช้วิธีอื่นดูบ้างจะดีกว่า ไม่ก็ใช้แชมพูยาหรืออะไรที่คุณหมอแนะนำ ห้ามคิดว่าเดี๋ยวก็หายไปเองเด็ดขาด จริงๆ ใครสะดวกก็ควรไปหาหมอตั้งแต่รู้ตัวว่ามีเหา จะลองกำจัดเองก็ได้ แต่ถ้าไม่ได้ผล หรือไม่เห็นผลดีเท่าที่ควร ก็ต้องไปหาหมออยู่ดี ถ้าตัวคุณหรือลูกติดเหาแล้วไม่ดีขึ้นใน 3 อาทิตย์ ให้รีบไปหาหมอเลย รวมถึงถ้าลูกคันคะเยอจนหัวเป็นแผล ก็อาจจะติดเชื้อได้ เพราะงั้นไปหาหมอแต่เนิ่นๆ จะดีกว่า มียาใช้ภายนอกหลายตัวที่กำจัดเหาได้อย่างเห็นผล บางตัวก็หาซื้อได้เองตามร้านขายยา แต่บางตัวคุณหมอต้องสั่งให้เท่านั้น ถ้าใช้แล้วเหาดื้อยาตัวใดตัวหนึ่ง ก็ให้เปลี่ยนไปใช้ยาตัวอื่นแทน แต่ไม่ว่าจะใช้ยาตัวไหน ก็ต้องปรึกษาคุณหมอก่อนอยู่ดี  ครีม Permethrin 1% (ซื้อเองได้) โลชั่น Malathion 0.5% (คุณหมอสั่ง) แชมพู Pyrethrin 0.33% (ซื้อเองได้) โลชั่น Benzyl alcohol 5% (คุณหมอสั่ง) Spinosad 0.9% (คุณหมอสั่ง) โลชั่นใช้ทาภายนอก Ivermectin 0.5% (คุณหมอสั่ง) ถ้าเหาร่วงจากหัวเราแล้ว จะอยู่ได้ไม่นาน เพราะขาดเลือดของเราอันเป็นอาหารหลัก ปกติเหาจะขาดเลือดตายภายใน 1 - 2 วัน แต่ก็ควรป้องกันไว้ก่อน โดยทำความสะอาดบ้านและของใช้ต่างๆ เพื่อป้องกันไม่ให้ติดเหาซ้ำ ขั้นตอนโดยทั่วไปก็คือ  เอาผ้าปูที่นอนกับเสื้อผ้าที่คนเป็นเหาใส่อยู่ และใส่ภายใน 2 วันก่อนกำจัดเหา ไปซักเครื่องด้วยน้ำร้อน (130°F หรือประมาณ 55°C) ซักเสร็จแล้วเอาเข้าเครื่องอบผ้า ใช้ความร้อนสูง (high heat) เสื้อผ้าชิ้นไหนซักแห้งได้อย่างเดียว ก็ต้องเอาไปให้ที่ร้านเขาทำให้ ต้มหวีและแปรงหวีผมในน้ำอุณหภูมิประมาณ 55°C (130°F) นาน 5 - 10 นาที ดูดฝุ่นทั้งห้องและเฟอร์นิเจอร์ทุกชิ้น โดยเน้นหนักเป็นพิเศษตรงจุดที่คนเป็นเหาขลุกอยู่ตลอด อย่าใช้สเปรย์รมควัน (fumigant spray) เพราะอันตรายต่อคน
รวบรวมวัตถุดิบที่จะใช้หมักผม. เตรียมสถานที่. ความปลอดภัยสำคัญที่สุด. ลงน้ำมันที่ผมเยอะๆ. ถอดหมวกอาบน้ำ. วัตถุดิบจากธรรมชาติแต่ละชนิดกำจัดเหาได้ยังไง. ผสมทีทรีออยล์กับน้ำมันยูคาลิปตัสเข้าด้วยกัน. ผสมน้ำมันหอมระเหยกับน้ำมันมะกอกไว้หมักผมแก้เหาข้ามคืน. หวีผม. กำจัดเหาซ้ำในอีก 1 อาทิตย์ต่อมา. สำรวจผมหาเหา. หาหมอ. ทำความสะอาดบ้านและของใช้.
https://www.wikihow.com/Get-Rid-of-Head-Lice-Overnight https://www.wikihow.com/Get-Rid-of-Head-Lice-Overnight https://www.wikihow.com/Get-Rid-of-Head-Lice-Overnight
Utilizing an Overnight Shower Cap Treatment Using a Homemade Topical Remedy Doing Follow Up Care